TPOLY ออกหุ้นกู้ 360 ลบ. ชูดอกเบี้ย 5.25% ขายสถาบัน-รายใหญ่ 8-10 ส.ค.นี้
TPOLY ออกหุ้นกู้ 360 ลบ. อายุ 2 ปี 7 เดือน อัตราดอกเบี้ย 5.25% ต่อปี เสนอขายสถาบัน-รายใหญ่ 8-10 ส.ค.65 ระดมทุนเป็นเงินหมุนเวียน-ชำระหนี้-เงินลงทุนขยายกิจการ
TPOLY ออกหุ้นกู้ 360 ลบ. อายุ 2 ปี 7 เดือน อัตราดอกเบี้ย 5.25% ต่อปี เสนอขายสถาบัน-รายใหญ่ 8-10 ส.ค.65
8 ก.ค. 2565

บริษัท ไทยโพลีคอนส์ จำกัด (มหาชน) หรือ TPOLY ระบุว่า บริษัทฯ ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้มีประกันของบริษัท ครั้งที่ 2/2565 มูลค่า 360 ล้านบาท อายุ 2 ปี 7 เดือน มีอัตราดอกเบี้ยคงที่ 5.25% ต่อปี ชำระดอกเบี้ยทุก 3 เดือนตลอดอายุหุ้นกู้ เสนอขายให้แก่ผู้ลงทุนสถาบัน และ/หรือผู้ลงทุนรายใหญ่ ในระหว่างวันที่ 8-10 สิงหาคม 2565 ผ่าน บล.ยูโอบี เคย์เฮียน บล.เคทีบีเอสที และ บล.เคพีเอ็ม
โดยจะนำเงินไปใช้เป็นเงินทุนหมุนเวียน จำนวน 160-260 ล้านบาทภายในปี 2565 , ชำระคืนหนี้สินที่จะครบกำหนดกับสถาบันการเงิน จำนวน 100 ล้านบาทภายในปี 2565 และใช้เป็นแหล่งทุนในการขยายกิจการไม่เกิน 100 ล้านบาท ภายในปี 2565
ขณะที่อันดับความน่าเชื่อถือของบริษัทอยู่ที่ “BBB-” แนวโน้มอันดับเครดิต “Stable” โดยบริษัท ทริสเรทติ้ง จำกัด เมื่อวันที่ 29 ตุลาคม 2564